Birgir Þórarinsson sérfræðingur í alþjóðasamskiptum og guðfræðingur mun leiða lista Miðflokksins í Suðurkjördæmi í komandi alþingiskosningum . Hann er annar oddviti flokksins sem hefur verið kynntur en fyrir helgi var greint frá því að Bergþór Ólason , framkvæmdastjóri á Akranesi og áður virkur Sjálfstæðismaður til margra ára , myndi leiða lista flokksins í Norðvesturkjördæmi . Bergþór var um tíma aðstoðarmaður Sturlu Böðvarssonar þegar hann var samgönguráðherra . Í tilkynningu kemur fram að Birgir hafi áður starfað við yfirstjórn UNRWA , flóttamannahjálp Sameinuðu þjóðanna fyrir Palestínumenn , í Mið-Austurlöndum . Hann hefur sinnt verkefnum á vegum utanríkisráðuneytisins , var varaþingmaður fyrir Framsóknarflokkinn í Suðurkjördæmi 2009 - 2013 og sat í sveitarstjórn sveitarfélagsins Voga . Auk þess hefur hann rekið ferðaþjónustu um árabil . Birgir er með meistarapróf í alþjóðasamskiptum og utanríkisþjónustu ( MIS ) frá American University , Washington D.C. í Bandaríkjunum , með áherslu á hagsmunagæslu ríkja á alþjóðavettvangi . Einnig hefur hann BA próf í guðfræði frá Háskóla Íslands og próf í Opinberri stjórnsýslu og stjórnun frá EHÍ . Auglýsing Framboðslisti Miðflokksins í Suðurkjördæmi , Alþingiskosningar 2017 : Birgir Þórarinsson , sérfr. í alþjóðasamskiptum og guðfræðingur , Vogum . Elvar Eyvindsson , viðskiptafræðingur og bóndi , Rangárþingi eystra . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .